ACORD MARC PER A LA CONTRACTACIÓ D’ASSISTÈNCIES TÈCNIQUES DE REDACCIÓ DE PROJECTES, DIRECCIONS FACULTATIVES I COORDINACIONS DE SEGURETAT I SALUT D’OBRES RAM I DE MANTENIMENT I DE SERVEIS TÈCNICS DE SUPORT D’ARQUITECTURA I ENGINYERIA. CLAU: AT. MEC-22L03.

Lot 3. Projectes executius i/o direccions facultatives i posada a disposició dels serveis vinculats de les obres i subministraments d’instal·lacions singulars i d’actuacions per a mitigació i adaptació al canvi climàtic.

Separata de la licitació d’un contracte basat

CONTRACTE DE SERVEIS PER L'ASSISTÈNCIA TÈCNICA PER A LA REDACCIÓ DE PROJECTE TÈCNIC I LA DIRECCIÓ FACULTATIVA DE L'EXECUCIÓ DE LES OBRES D'INSTAL·LACIÓ FOTOVOLTAICA AL CENTRE PENITENCIARI BRIANS 2 (EDIFICIS INTERNS) DE SANT ESTEVE SESROVIRES (CLAU: ENE-12243) I AL CENTRE PENITENCIARI QUATRE CAMINS (EDIFICIS INTERNS) DE LA ROCA DEL VALLÈS (CLAU: ENE-00832.02).

Claus d’actuació:

**ENE-12243**

**ENE-00832.02**

**1.- Objecte**

És objecte d’aquest contracte basat la direcció facultativa de les obres de fotovoltaica en els equipaments de Generalitat referents del PE+DF. ENE-12243 + 1.

**2.- Antecedents i descripció de necessitats**

Les actuacions d’obres d’instal·lació fotovoltaica seran previstes a les cobertes dels equipaments de la Generalitat pertanyen al PE+DF. ENE-12243 + 1.

|  |  |  |  |  |
| --- | --- | --- | --- | --- |
| **Clau actuació** | **Municipi** | **Comarca** | **Nom de l’actuació** | **Potència pic estimada (kWp)** |
| ENE-12243 | Sant Esteve Sesrovires | Baix Llobregat | Assistència tècnica per a la redacció del projecte tècnic i direcció facultativa de l'Execució de l'obra d'Instal·lació fotovoltaica a Centre Penitenciari Brians 2 (Edificis interns) de Sant Esteve Sesrovires, Clau ENE-12243. | 283,00 Kwp |
| ENE-00832.02 | la Roca del Vallès | Vallès Oriental | Assistència tècnica per a la redacció del projecte tècnic i direcció facultativa de l'Execució de l'obra d'Instal·lació fotovoltaica al Centre Penitenciari Quatre Camins (Edificis interns) de la Roca del Vallès, Clau ENE-00832.02. | 1.726,50 kWp |

**3.-Abast del projecte**

El projecte analitzarà i desenvoluparà les actuacions per resoldre les incidències descrites anteriorment, així com la restitució dels espais afectats per patologies provocades per les deficiències al seu estat original

Per desenvolupar el projecte, l’adjudicatari haurà de realitzar les accions següents:

* Redacció del projecte executiu de l’actuació
* Direcció d’obra
* Coordinació de Seguretat i Salut

L’adjudicatari haurà d’analitzar els punts exposats en l’apartat anterior. Per cada un d’ells haurà de proposar una solució i definir-la a nivell de projecte executiu.

L’adjudicatari tindrà present que l’edifici està en ús. Per tant, qualsevol de les actuacions que s’hagin de realitzar s’hauran de planificar, valorar i executar de manera que l’activitat de l’equipament no es vegi alterada. Si això no fos possible, l’adjudicatari ho exposarà, proposant les mesures correctores que generin el mínim d’afectació a l’activitat de l’edifici.

El projecte haurà de recollir en document la coordinació amb els usuaris del centre i la seva activitat compatibilitzant-la en el temps i l’espai amb el desenvolupament de les obres. Aquest document serà subscrit pels responsables del centre i específicament pels responsables en l’àmbit del pla d’emergència i de seguretat i salut del centre.

Degut a les gestiones administratives prèvies realitzades en paral·lel per Energies Renovables Públiques de Catalunya SAU per a l’avaluació de l’impacte ambiental i obtenció d’autorització administrativa prèvia i de construcció, el redactor elaborarà qualsevol modificació requerida per a tal efecte.

**4.- Sobre els treballs de redacció de projecte**

El projecte executiu o memòria valorada es durà a terme d’acord amb les indicacions de la clàusula 5 del PPTP de l’Acord marc. Caldrà tenir en compte els següents aspectes:

* L’aplicació de la normativa vigent en relació a la necessitat de redacció de projecte per la tipologia d’instal·lació i independentment de l’import.

Les tasques específiques a realització en la redacció del projecte són, entre d’altres:

* Visita tècnica a l’equipament, recopilació i mesura de dades de l’equipament.
* Dimensionament i simulació de la instal·lació solar amb software específic (no vàlid PVGIS).
* Balanç energètic de la producció solar – autoconsum i excedents – amb l’objectiu de decidir la modalitat d’autoconsum.
* Gestió i obtenció del permís d’accés i connexió. Es gestionarà les autoritzacions necessàries per duu a terme la citada gestió. Inclou el pagament de l’estudi tècnic d’accés.
* La memòria descriptiva haurà d’identificar o descriure les gestiones necessàries a realitzar amb l’entitat municipal per a demanar el permís d’obra (comunicació prèvia, llicència, etc.).
* Generació de pressupost utilitzant bancs específics de fotovoltaica i/o d’Edificació d’Infraestructures.cat.
* Elaboració i entrega del projecte en format PDF i editable. Els plànols també s’entregaran en format DWG o similar

El detall del contingut del projecte es troba al plec de prescripcions particulars de redacció de projectes d’autoconsum fotovoltaic elaborat per Infraestructures.cat.

**5.- Sobre els treballs de direcció facultativa**

La direcció facultativa es desenvoluparà d’acord amb les indicacions de la clàusula 6 del PPTP de l’Acord marc. Caldrà tenir en compte els següents aspectes:

* El document d’obra executada inclourà totes les certificacions finals d’obra i de l’edifici.
* En cas de modificació d’alguna instal·lació sotmesa a reglamentació industrial específica, s’inclourà la seva legalització.
* Aniran a càrrec de l’adjudicatari la contractació del tècnic/s responsables de les instal•lacions del projecte i les seves legalitzacions i seguiment en obra, així com les despeses derivades de les gestions necessàries per aquestes tasques i la redacció de tota la seva documentació associada.
* Un cop acabat el document d’obra executada, es lliurarà en PDF i en suport informàtic.